2. ΑΝΑΓ. ΝΟΜΟΣ υπ’ αριθ. 859 της 3/21 Σεπτ. 1937 Περί μέτρων αφορώντων την οινοπαραγωγήν Σάμου. Άρθρ.1-4.-(Διατάξεις προσωρινής ισχύος, αφορώσαι την εξαγωγήν οίνων Σάμου εσοδείας 1936 και προγενεστέρων ετών). Άρθρ.5.-1.(Προσωρινής ισχύος). 2.Εφεξής οίνοι Μοσχάτοι Σάμου μόνον εκ Σαμιακών λιμένων επιτρέπεται να φορτώνωνται δι’ αλλοδαπήν. Η εις Σάμον εισαγωγή γλεύκους, οίνων γλυκέων ή σταφίδος προς οινοποίησιν, εξ άλλων μερών της Ελλάδος απαγορεύεται επιβαλλομένων εις τους παραβάτας των εν άρθρ. 6 ποινών. Άρθρ.6.-1.Απαγορεύεται η χρησιμοποίησις της λέξεως «Σάμος» ή παραγώγου ταύτης προς προδιορισμόν, έστω και συμπληρωματικόν, οιουδήποτε τύπου οίνων ή μιστελίων κλπ. εκτός των γνησίων Σαμιακών Μοσχάτων ή ξηρών οίνων. Οι παραβάται της διατάξεως ταύτης διώκονται είτε κατ’ έγκλησιν οιασδήποτε δημοσίας Αρχής ή της Ενώσεως Οινοποιητικών Συνεταιρισμών Σάμου είτε και αυτεπαγγέλτως και τιμωρούνται παρά του αρμοδίου Δικαστηρίου με φυλάκισιν ενός μηνός μέχρις ενός έτους και χρηματικήν ποινήν από 50 χιλιάδων μέχρις ενός εκατομμυρίου δραχμών. Το ήμισυ των προστίμων αποτελεί πρόσοδον της Ενώσεως Οινοποιητικών Συνεταιρισμών Σάμου και το έτερον ήμισυ του Κεντρικού Ταμείου Γεωργίας, Κτηνοτροφίας και Δασών του Υπουργείου Γεωργίας, προς α και αποδίδονται μερίμνη της αρμοδίας δια την είσπραξίν των Αρχής. Κατά τα λοιπά εφαρμόζονται κατ’ αναλογίαν αι διατάξεις του υπ’ αριθ. 5506 του 1932 Νόμου «περί προστασίας εγχωρίου Οινοπαραγωγής». Άρθρ.7.-1.Η σύστασις νέων φυτειών αμπέλων εν Σάμω απαγορεύεται. Οι παραβάται τιμωρούνται υπό του αρμοδίου Δικαστηρίου με φυλάκισιν μέχρι δύο μηνών και χρηματικήν ποινήν δέκα χιλιάδων δραχμών κατά βασιλικόν στρέμμα φυτευθείσης νέας αμπέλου. Το πέμπτον της ως άνω χρηματικής ποινής αποτελεί αμοιβήν χορηγουμένην εις τον καταγγείλαντα την γενομένην παράνομον φυτείαν καταβαλλομένην άμα τη εισπράξει ταύτης. Αι παρανόμως φυτευθείσαι άμελοι εκριζούνται. Η εκρίζωσις διατάσσεται δι’ αποφάσεως του αρμοδίου κατά τόπον Ειρηνοδίκου δικάζοντος κατά την διαδικασίαν του Νόμ. ΓΨΖ΄ «περί προσωρινών μέτρων» ως ούτος τροποποιηθείς και συμπληρωθείς ισχύει και επιβάλλονται τα έξοδα εις βάρος του ιδιοκτήτου. «Οι παρανόμως προβαίνοντες εις την σύστασιν νέων φυτειών ή εις την κατά την παρ. 2 του παρόντος άρθρου ανασύστασιν των γεγηρακυιών ή κατεστραμμένων υπό της φυλλοξήρας τοιούτων στερούνται επί πλέον αυτοδικαίως εφεξής του δικαιώματος ανασυστάσεως των παλαιών φυτειών. Εις τας ποινάς τας προβλεπομένας υπό της παρούσης παραγράφου υπόκεινται και οι παραβαίνοντες     τας     περί    τρόπου       εφαρμογής       του Σελ. 705 Οινοπαραγωγή Σάμου 16.Θ.θ.2 παρόντος άρθρου αποφάσεις του Υπουργού της Γεωργίας». Τα εντός « » προσετέθησαν υπό του άρθρ. 1 παρ. 1 Α.Ν. 1192/1938. 2.Η ανασύστασις γεγηρακότων ή κατεστραμμένων υπό της φυλλοξήρας ή άλλης ασθενείας αμπέλων Σάμου επιτρέπεται κατόπιν αδείας της αρμοδίας Γεωργικής Υπηρεσίας. Δια την χορήγησιν της αδείας δέον ο ενδιαφερόμενος να υποβάλη προ της εκριζώσεως της αμπέλου αίτησιν εις την Γεωργικήν Υπηρεσίαν μετά πιστοποιητικού του Προέδρου της Κοινότητος εμφαίνοντος την έκτασιν και την θέσιν της υπό εκρίζωσιν αμπέλου ης ο αιτών είναι ιδιοκτήτης. «Το αυτό δικαίωμα ανασυστάσεως των παλαιών φυτειών έχουσι και οι κατά την τελευταίαν τριετίαν από της ισχύος του παρόντος νόμου αποδεδειγμένως κατά την υπεύθυνον γνωμάτευσιν της Γεωργικής Υπηρεσίας εκριζώσαντες αμπέλους προς τον σκοπόν ανασυστάσεως αυτών. Απόδειξιν δια την κατά το 1935 εκρίζωσιν αμπέλου προς αναφύτευσιν αποτελεί μόνον η κατά την δημοσίευσιν του Α.Ν. 859/1937 πλήρης προετοιμασία του εδάφους προς νέαν αμπελοφυτείαν. Η ανασύστασις των εκριζωθεισών κατά τ’ ανωτέρω ή μελλουσών να εκριζωθώσιν αμπέλων επιτρέπεται να γίνη και επί εκτάσεων νέων, διαφόρων εκείνων εφ’ ων έκειντο αι εκριζωθείσαι άμπελοι, εφ’ όσον αι νέαι εκτάσεις κρίνονται υπό της χορηγούσης της άδειαν ανασυστάσεως Γεωγικής Υπηρεσίας καταλληλότεραι δι’ αμπελουργικήν καλλιέργειαν». Τα εντός « » προσετέθησαν υπό του άρθρ. 1 παρ. 2 Α.Ν. 1192/1938. Η άδεια ανασυστάσεως της αμπέλου χορηγείται μετά αυτοψίαν αρμοδίου υπαλλήλου της Γεωργικής Υπηρεσίας και πιστοποίησιν της υπό εκρίζωσιν αμπέλου, ισχύει δε επί διετίαν από της εκδόσεως. Μετά την παρέλευσιν της εν λόγω διετίας παραγράφεται το δικαίωμα του κτηματίου προς αναφύτευσιν της εκριζωθείσης αμπέλου του. Εις τους παραβάτας των διατάξεων του εδαφίου τούτου επιβάλλονται αι ποιναί αι οριζόμεναι υπό του πρώτου εδαφίου του παρόντος άρθρου. «Η άδεια ανασυστάσεως υφισταμένων κατά την δημοσίευσιν του παρόντος αμπέλων χορηγείται μετά αυτοψίαν αρμοδίου υπαλλήλου της οικείας Γεωργικής Υπηρεσίας, η δε παρεχομένη άδεια ισχύει επί τριετίαν από της εκδόσεώς της. Μετά την άπρακτον παρέλευσιν της ανωτέρω προθεσμίας το προς αναφύτευσιν ή νέαν φύτευσιν της εκριζωθείσης αμπέλου δικαίωμα του ιδιοκτήτου παραγράφεται αυτοδικαίως». Σελ. 706 «3.Κατ’ εξαίρεσιν των εν τω παρόντι άρθρω οριζομένων, επιτρέπεται η μέχρι τέλους Απρ. 1939 χορήγησις υπό της οικείας Γεωργικής Υπηρεσίας αδειών δια την σύστασιν εν τη νήσω Σάμω νέων φυτειών μέχρι το πολύ 300 στρεμμάτων, επί εκτάσεων προερχομένων εξ εκχερσώσεως, εφ’ όσον αι εκτάσεις αύται κρίνονται υπό της οικείας Γεωργικής Υπηρεσίας ως ενδεδειγμέναι δι’ αμπελοκαλλιέργειαν, εξεχερσώθησαν δε αύται και παρεσκευάσθησαν δια την φύτευσιν δι’ αμπέλων προ της ισχύος του παρόντος Νόμου. Κατά την χορήγησιν των τοιούτων αδειών, προτιμώνται αι αμπελουργικαί περιφέρειαι, των Κοινοτήτων (Σάμου) Νενέδες, Σακρινίδες, Άγιος Κωνσταντίνος, Μανωλάτες, Βουρλιώτες, Άνω και Κάτω Αρβανίτες, Λέκκα, Πύργος, Καστανιά, Κοσμαδαίοι». Τα εντός « » τελευταία εδάφια της παρ. 2 και η παρ. 3 προσετέθησαν υπό του άρθρου 1 παρ. 4 Α.Ν. 1192/1938. Άρθρ.8.-Δια Β. Δ/τος εκδιδομένου προτάσει του Υπουργού της Γεωργίας δύνανται να επεκταθώσι και εφαρμοσθώσι κατ’ αναλογίαν αι διατάξεις του εδαφίου 2 του άρθρ. 5 και του άρθρ. 6 του παρόντος Αναγκ. Νόμου και επί των οίνων Μοσχάτων Κεφαλληνίας. Άρθρ.9.-δια Β. Δ/των εκδιδομένων προτάσει του Υπουργού της Γεωργίας θέλει καθορισθή πάσα λεπτομέρεια δια την εκτέλεσιν του παρόντος Νόμου. Οσάκις πρόκειται περί ρυθμίσεως ζητημάτων αφορώντων την εμπορίαν και βιομηχανίαν των οίνων Σάμου, τα Β. Δ/τα εκδίδονται προτάσει του αυτού Υπουργού και του Υπουργού Εθν. Οικονομίας. Η ισχύς του παρόντος άρχεται 10 ημέρας μετά την δημοσίευσιν αυτού εις την Εφημερίδα της Κυβερνήσεως. 